Държавен вестник, бр. 10, 2023 г., стр. 33

БРОЙ  10	
Д Ъ Р Ж А В Е Н  В Е С Т Н И К 	
СТР.  33  
фициране на пратката и за достъп до елек-
тронната товарителница, за която се отнася 
настоящият Протокол.
2. Документите по член 6, параграф 2, 
буква „ж“ и член 11 от Конвенцията могат да 
бъдат представени от изпращача на превоз-
вача под формата на електронно съобщение, 
ако документите са налични в тази форма и 
ако страните са постигнали съгласие за про-
цедурите, които позволяват създаването на 
връзка между тези документи и електронната 
товарителница, за която се отнася настоя­
щия Протокол по начин, който да гарантира 
техния интегритет. 
ЗАКЛЮЧИТЕЛНИ РАЗПОРЕДБИ
Член 7
Подписване, ратификация, присъединяване
1. Настоящият Протокол е открит за под-
писване от държави, които са подписали или 
са станали страни по Конвенцията, и членки 
на Икономическата комисия за Европа или 
допуснатите до Комисията с консултативен 
статус съгласно параграф 8 от мандата на 
Комисията.
2. Настоящият Протокол е открит за 
подписване в Женева от 27 до 30 май 2008 г. 
включително, а след тази дата – в централата 
на Организацията на обединените нации в 
Ню Йорк до 30 юни 2009 г. включително.
3. Настоящият Протокол подлежи на рати-
фикация от подписващите страни и е открит 
за присъединяване от неподписалите държави 
по параграф 1 от настоящия член, които са 
страни по Конвенцията.
4. Държавите, които могат да участват в 
някои дейности на Икономическата комисия 
за Европа при условията на пара­граф 11 от 
мандата на Комисията и които са се присъ-
единили към Конвенцията, могат да станат 
страни по настоящия Протокол, като се при-
съединят към него след влизането му в сила. 
5. Ратификацията или присъединяването 
могат да бъдат осъществени чрез предста-
вянето на инструмент пред Генералния се-
кретариат на Организацията на обединените 
нации.
6. Счита се, че всеки инструмент за рати-
фикация или присъединяване, представен след 
влизането в сила на изменение на настоящия 
Протокол, прието съгласно разпоредбите на 
член 13 от него, се прилага за Протокола, 
както е променен съгласно изменението.
Член 8
Влизане в сила
1. Настоящият Протокол влиза в сила на 
деветдесетия ден, след като пет от държавите 
по член 7, параграф 3 от настоящия Протокол 
са представили своите инструменти за рати-
фикация или присъединяване.
2. За всяка държава, която ратифицира 
или се присъедини към него, след като пет 
държави са представили своите инструменти 
за ратификация или присъединяване, насто-
ящият Протокол влиза в сила на деветдесетия 
ден, след като въпросните държави са пред-
ставили инструмента си за ратификация или 
присъединяване.
Член 9
Денонсиране
1. Всяка от страните може да денонсира на-
стоящия Протокол, като уведоми Генералния 
секретар на Организацията на обединените 
нации за това. 
2. Денонсирането влиза в сила 12 месеца 
след датата на получаване на уведомление-
то за денонсиране от страна на Генералния 
секретар.
3. Всяка държава, която вече не е страна 
по Конвенцията, престава да бъде страна по 
настоящия Протокол на същата дата.
Член 10
Прекратяване
Ако след влизането в сила на настоящия 
Протокол броят на страните намалее до под 
пет вследствие на денонсиране, настоящият 
Протокол престава да бъде в сила от датата 
на влизането в сила на последното подобно 
денонсиране. Действието му също се прекра-
тява от датата, на която Конвенцията престава 
да бъде в сила.
Член 11
Спор
Всеки спор между две или повече страни, 
свързан с тълкуването или прилагането на 
настоящия Протокол, който страните не могат 
да уредят чрез преговори или по друг начин, 
може да бъде отнесен до Международния съд 
по искане на една от заинтересованите страни 
и да бъде решен от него.
Член 12
Резерви
1. При подписване, ратификация или при-
съединяване към настоящия Протокол всяка 
от страните може да декларира чрез уведом-
ление, адресирано до Генералния секретар на 
ООН, че не се счита обвързана с член 11 от 
настоящия Протокол. Другите страни не са 
ангажирани по член 11 от настоящия Про-
токол по отношение на която и да е страна, 
която е предявила подобни резерви.
2. Декларацията по параграф 1 от настоя­
щия член може да бъде оттеглена по всяко 
време чрез уведомление, адресирано до Ге-
нералния секретар на ООН.